Na temelju članka 30. Statuta Općine Kloštar Podravski („Službeni glasnik Koprivničko – križevačke županije“ broj 4/21), Općinsko vijeće Općine Kloštar Podravski na 12. sjednici održanoj 13. srpnja 2026. godine, donijelo je 
O D L U K U
o sufinanciranju projekta obnove kolnika dijela županijske ceste ŽC 2185

Članak 1.
Općina Kloštar Podravski sudjelovat će u sufinanciranju projekta obnove kolnika dijela županijske ceste ŽC 2185 - Molve Grede (ŽC2184)-Novo Virje- Batinske-Kloštar Podravski (DC2), na dionici od stacionaže  22+520 do 23+570 i od 23+900 do 24+270, ukupne duljine 1.420 metara.

Članak 2.
Ukupna vrijednost projekta iznosi 127.358,75 EUR (s PDV-om).
Općina Kloštar Podravski sudjelovati će u financiranju projekta u iznosu od 31.839,69 EUR (s PDV-om) odnosno 25% ukupne vrijednosti projekta, dok preostalih 75% financira Županijska uprava za ceste Križevci.
Članak 3.
Sredstva za ovu provedbu osigurana su u Proračunu Općine Kloštar Podravski za 2026. godinu.
Članak 4.
Ovlašćuje  se općinski  načelnik Općine Kloštar Podravski za sklapanje ugovora o sufinanciranju sa Županijskom upravom za ceste Križevci te za poduzimanje svih drugih potrebnih radnji radi provedbe ove Odluke
Članak 5.
Ova Odluka stupa na snagu prvog dana od dana objave na službenim stranicama Općine Kloštar Podravski www.klostarpodravski.hr

